ДакIний личIансса мажлис\nЧIяйннал Культуралул къатлуву хьунни ДР-лул Конституциялул кьинилун хас дурсса тяхъашиву. Ва байран дачин дурну бия Культуралул къатлул хъунмур Алхасова СалихIат.\nВанил бувсуна байрандалул чIиви-хъунсса тарихрая, яла халкьуннал аьдатру ккаккан дуруна оьрчI-душваврал. Ми аьдатирттавух дия: «ЧIиви оьрчI гьуркку уллай, санна даву», «Янна дуруххаву», «Урша бищаву», «Ппал дюххаву», «Зукка ритаву», «НувцIи бищаву», «Хъувухъу баву», «Усру дакьин даву». Балайрду увкуна: Алхасова СалихIатлул, Маммадиева ПатIиматлул, Айдаева ПатIиматлул, МахIмудова Марияннул, Айдаева Марияннул. КъавтIавуртту ккаккан дуруна «ЧIяйри душ» тIисса оьрчIал ансамбльданул. ХIасил, дакIний личIансса хьуна Конституциялул кьинилун хас дурсса тяхъашиву.\nСледующая публикация Вил оьрму жун эбратранссар\nПредыдущая публикация Марафондалул бачIи манзил